สทนช. เฝ้าระวังสถานการณ์น้ำลำน้ำยังเพิ่มสูงขึ้นรวดเร็วและต่อเนื่องช่วงวันที่ 25-27 สิงหาคม อาจเอ่อล้นเข้าท่วมชุมชนบริเวณริมลำน้ำยังได้
สทนช. เฝ้าระวังสถานการณ์น้ำลำน้ำยังเพิ่มสูงขึ้นรวดเร็วและต่อเนื่องช่วงวันที่ 25-27 สิงหาคม อาจเอ่อล้นเข้าท่วมชุมชนบริเวณริมลำน้ำยังได้นายสำเริง แสงภู่วงค์ รองเลขาธิการสำนักงานทรัพยากรน้ำแห่งชาติ (สทนช.) ในฐานะผู้อำนวยการศูนย์อำนวยการน้ำเฉพาะกิจ กล่าวว่า ศูนย์อำนวยการน้ำเฉพาะกิจ ได้ออกประกาศฉบับที่ 3 เฝ้าระวังสถานการณ์น้ำลำน้ำยัง หลัง กรมอุตุนิยมวิทยา คาดหมายลักษณะอากาศมีร่องมรสุมพาดผ่านภาคเหนือและภาคตะวันออกเฉียงเหนือตอนบนเข้าสู่หย่อมความกดอากาศต่ำบริเวณ สปป.ลาวและเวียดนาม ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทยและอ่าวไทยตอนบนมีกำลังแรงขึ้น ส่งผลให้ไทยยังคงมีฝนตกต่อเนื่องและมีฝนตกหนักถึงหนักมากบางแห่ง บริเวณภาคเหนือ ภาคตะวันออกเฉียงเหนือ ภาคตะวันออกและภาคใต้ฝั่งตะวันตก จากการติดตามสถานการณ์มีฝนตกหนักต่อเนื่องในหลายพื้นที่บริเวณภาคตะวันออกเฉียงเหนือ ในจังหวัดอุดรธานี กาฬสินธุ์ ร้อยเอ็ดมากกว่า 159 มิลลิเมตร ส่งผลให้ระดับน้ำในลำน้ำยังเพิ่มสูงขึ้นรวดเร็วและต่อเนื่อง จากการวิเคราะห์แนวโน้มน้ำหลากจากลำน้ำยังตอนบนบริเวณอำเภอกุฉินารายณ์ จังหวัดกาฬสินธุ์ กำลังไหลผ่านอำเภอเสลภูมิ จังหวัดร้อยเอ็ด และเอ่อล้นตลิ่งบริเวณที่ลุ่มต่ำ อำเภอเสลภูมิ ระดับน้ำสูงกว่าตลิ่ง 57 เซนติเมตร มีแนวโน้มเพิ่มขึ้นต่อเนื่อง และคาดการณ์ระดับน้ำจะสูงสุด 0.80 - 1.10 เมตร ในวันที่  27 สิงหาคม 2562 จึงขอให้หน่วยงานที่เกี่ยวข้องเฝ้าระวัง ติดตามสภาพอากาศและประเมินสถานการณ์อย่างใกล้ชิด พร้อมทั้งเตรียมแผนเผชิญเหตุที่เหมาะสมและสอดคล้องกับสถานการณ์บรรเทาผลกระทบที่อาจเกิดขึ้นได้ โดยเฉพาะป้องกันตรวจสอบพนังและแนวคันกั้นน้ำบริเวณลำน้ำยัง รวมถึงประกาศแจ้งเตือนประชาชนในพื้นที่ที่คาดว่าจะได้รับผลกระทบให้รับทราบต่อไป และเตรียมรับสถานการณ์ฝนที่จะตกหนักช่วงวันที่ 25-27 สิงหาคม 2562 จะส่งผลกระทบให้น้ำเอ่อล้นเข้าท่วมชุมชนบริเวณริมลำน้ำยังได้